
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2015. gada 14. aprīļa noteikumos Nr. 194 "Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts sagatavots saskaņā ar likuma "Par akcīzes nodokli" 18. panta piekto, 6.1 un 6.2 daļu.
1.2. Mērķis
Mērķa apraksts
Noteikumu projekts izstrādāts ar mērķi:
1) precizēt marķētās dīzeļdegvielas piešķiršanas kārtību 2026./2027. saimnieciskajā gadā, nodrošinot  elastīgāku ieņēmumu kritērija piemērošanu, kas ļauj vērtēt ieņēmumus par diviem pēdējiem taksācijas gadiem;
2) aktualizēt kultūraugu kodu un nosaukumu klasifikāciju noteikumu projekta 1. pielikumā.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašreizējais normatīvais regulējums nosaka, ka lauksaimniecības produkcijas ražotājs ir tiesīgs saņemt Ministru kabineta 2015. gada 14. aprīļa noteikumu Nr. 194 "Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem" (turpmāk – noteikumi Nr. 194) 1. pielikumā noteikto dīzeļdegvielas ar samazinātu akcīzes nodokļa likmi (turpmāk - marķēta dīzeļdegviela) daudzumu par apsaimniekoto hektāru skaitu, ja ir izpildīti noteiktie ieņēmumu kritēriji. Marķētās dīzeļdegvielas piešķiramais apjoms ir saistīts ar gūtiem ieņēmumiem no lauksaimnieciskās ražošanas vai akvakultūras produkcijas ražošanas iepriekšējā taksācijas gadā un pašreiz tie ir 450 euro par hektāru konvencionālajā saimniecībā, tostarp par tām zālāju platībām, kas iekļautas bioloģiskās lauksaimniecības kontroles sistēmā atbilstoši normatīvajiem aktiem par bioloģisko lauksaimniecību, ja tiek nodrošināts minimālais lauksaimniecības dzīvnieku blīvums vismaz 0,5 nosacītās liellopu vienības uz vienu hektāru, un 270 euro par hektāru bioloģiskajā saimniecībā.
Tāpat noteikumos Nr. 194 noteikts, ka prasību par minimālo ieņēmumu kritērija vērtēšanu nepiemēro:
1) tai zemes platībai, kuru lauksaimniecības produkcijas ražotājs ir papildus deklarējis platību maksājumu saņemšanai salīdzinājumā ar pēdējo deklarēšanas periodu;
2) ja lauksaimniecības produkcijas ražotājs ir uzsācis saimniecisko darbību lauksaimniecībā un reģistrējis to Uzņēmumu reģistrā vai Valsts ieņēmumu dienestā laikposmā no iepriekšējā gada 1. janvāra līdz kārtējā gada 1. jūnijam un kārtējā gadā pirmo reizi deklarējis lauksaimniecībā izmantojamo zemi platību maksājumu saņemšanai.
Ņemot vērā minēto, ja kādā taksācijas gadā lauksaimniecības ražošanas ieņēmumi nesasniedz noteikto slieksni, piemēram, nelabvēlīgu laikapstākļu vai citu neparedzētu apstākļu  dēļ, kurus pats lauksaimnieks pat nespēj ietekmēt, tad lauksaimnieks nākamajā gadā pretendē uz marķētās dīzeļdegvielas atbalstu ierobežotā apmērā. Tas nozīmē, ka, pat ja saimniecība kopumā ir dzīvotspējīga un turpina ražošanu, viena nelabvēlīga sezona var radīt finansiālas grūtības, jo uz noteiktu laiku tiek pilnīgi vai daļēji zaudētas atbalsta iespējas.

Ar Ministru kabineta 2023. gada 18. aprīļa noteikumu Nr. 198 "Tiešo maksājumu piešķiršanas kārtība lauksaimniekiem" grozījumiem ir precizēts 1. pielikums “Kultūraugu un zemes izmantošanas veidu kodu saraksts”, kas galvenokārt ir papildināts ar jauniem kultūraugu kodiem. Savukārt noteikumu Nr. 194 1. pielikumā “Kultūraugu un zemes izmantošanas veidu kodi un atbilstošais marķētas dīzeļdegvielas daudzums par vienu hektāru” esošā kultūraugu kodu sistēma balstās uz noteikumu Nr. 198 iepriekšējo redakciju un līdz ar to radusies neatbilstība starp abiem normatīvajiem aktiem ir novēršama.
Problēmas un risinājumi
Problēmas apraksts
Lauksaimniecības nozare nepārtraukti saskaras ar dažādu ārējo faktoru ietekmi. Viens no būtiskākajiem riskiem, kas tieši ietekmē lauksaimnieku ieņēmumus, ir klimatiskie apstākļi. Nokrišņu daudzums, temperatūras svārstības, salnas, sausums un vētras būtiski samazina iegūstamās ražas apjomus un kvalitāti, kā rezultātā samazinās arī lauksaimnieku ieņēmumi. Tāpat lauksaimniecības nozare ir pakļauta dažādiem bioloģiskiem un epidemioloģiskiem riskiem, tās ir slimības, kaitēkļi, sēnīšu infekcijas, dzīvnieku epidēmijas (piemēram, putnu gripa), kas iznīcina ražu vai ganāmpulku. Lauksaimnieku ieņēmumus būtiski ietekmē arī tirgus cenu un ekonomiskās situācijas svārstības, ko šobrīd it īpaši ietekmē ģeopolitiskā situācija. No 2022. gada lauksaimniecības nozare Latvijā ir pakļauta ilgstošam krīzes spiedienam, pasliktinot lauksaimnieku finansiālo situāciju un rentabilitāti. Šo situāciju  galvenokārt ir izraisījis Krievijas iebrukums Ukrainā, kura ietekmē ir bijis dažādu lauksaimniecības un pārtikas produktu, enerģijas un mēslojuma cenu kāpums un joprojām ražošanas izmaksas lauksaimniecības nozarē ir ievērojami augstākas nekā pirmskrīzes periodā (2020.–2021. g.), jo īpaši minerālmēslu un augu aizsardzības līdzekļu cenu pieauguma dēļ. Saskaņā ar jaunākajiem datiem, 2025. gada pirmajā - trešajā ceturksnī izejvielu cenu līmenis vidēji ir par 41 % augstāks nekā pirmskrīzes gados.
Papildus tam, 2023. gadā, 2024. gadā un 2025. gadā lauksaimniecības nozari kopumā skāra īpaši nelabvēlīgi laikapstākļi.
2023. gads lauksaimniecības nozarei bija sarežģīts, to negatīvi ietekmēja dažādi izaicinājumi - 2023. gada pavasarī Latvijā tika piedzīvoti ievērojami salnas postījumi, kas galvenokārt skāra augļkopības nozari, radot būtiskus zaudējumus augļkopjiem. 2023. gada pavasara salnām no aprīļa līdz jūnijam sekoja ilgstošs un ekstrēms sausums, kas radīja nopietnas sekas visām lauksaimniecības nozarēm, ietekmējot augkopības, augļkopības un dārzeņkopības nozaru ražību un saimniecību ekonomisko dzīvotspēju. 2023. gada augustā Latvijā pieredzētais spēcīgais negaiss ar lielgraudu krusu, vētru un stiprām lietusgāzēm nodarīja nopietnus postījumus vairākos Latvijas reģionos.
Kopumā šie ārējie apstākļi radīja neatgriezeniskas sekas visās lauksaimniecības nozarēs, jo īpaši ganību lopkopībā (gaļas liellopi, aitas, kazas un zirgi) un piena lopkopībā. Lopbarības kultūru zemā ražība ievērojami palielināja lopbarības izmaksas, kas veido vienu no būtiskākajām izmaksu pozīcijām lopkopības nozarē.
Diemžēl 2024. gads Latvijas lauksaimniecības nozarei nesniedza tik ļoti nepieciešamo atveseļošanos un situācijas uzlabošanos, jo arī 2024. gadā tika piedzīvoti virkne nelabvēlīgu meteoroloģisko apstākļu. Rapša nozari 2023./2024. gadā negatīvi ietekmēja sliktie ziemas graudaugu ziemošanas apstākļi. Latvijas austrumu un ziemeļaustrumu reģionos ziemas laikā rapša lauki tika gandrīz pilnībā iznīcināti (90 % no platības), radot ievērojamus zaudējumus rapša audzētājiem. Citos reģionos mainīgie ziemas apstākļi nebija bez sekām, taču zaudējumi bija mazāki.
Arī 2024. gada maija salnas nodarīja ievērojamus zaudējumus Latvijas lauksaimniekiem, kad maija pirmajā dekādē vairākas naktis tika novērotas spēcīgas salnas. Tobrīd dārzos ziedēja augļu koki un ogulāji, tostarp ābeles, upenes, smiltsērkšķi, plūmes un spēcīgās salnas nodarīja postījumus, veicinot ievērojamus ražas zudumus. Turklāt 2024. gada jūlijā plosījās vētra, kas nesa spēcīgas lietusgāzes un vēja brāzmas, nodarot ievērojamus postījumus vairākos Latvijas reģionos un ietekmējot ievērojamu daļu lauksaimniecības kultūru. Ilgstošo un stipro nokrišņu ietekmē applūda zemākās vietas, paaugstinājās  ūdens līmenis upēs un applūda upju palienes Latvijas centrālajos rajonos. Vētra un spēcīgās lietavas nopietni ietekmēja graudaugu un eļļas kultūru audzētājus, kā arī augļu un dārzeņu, tostarp kartupeļu audzētājus. Šo nelabvēlīgo apstākļu rezultātā Latvijā pasliktinājās graudu, rapšu, kā arī dārzeņu, kartupeļu, augļu un ogu ražošanas prognozes, tāpēc ražotājiem radās nopietnas rentabilitātes problēmas, negūstot ievērojamu daļu no saviem ieņēmumiem.
Arī 2025. gads lauksaimniecības produkcijas ražotājiem bija izaicinājumu un apgrūtinājumu pilns. Kopš 2025. gada maija Latvijā ilgstoši valdošie intensīvie nokrišņi daudzviet izraisīja sējumu un stādījumu applūšanu, būtiski apgrūtinot vai pat padarot neiespējamu lauku apsaimniekošanu.
Ņemot vērā, ka 2025. gada ārkārtējie laikapstākļi būtiski ietekmēja lauksaimniecības nozari visā valsts teritorijā, tika izdots Ministru kabineta 2025. gada 5. augusta rīkojums Nr. 457 “Par ārkārtējās situācijas izsludināšanu”. Saskaņā ar minētā rīkojuma 1. punktu, lai novērstu katastrofas draudus, kas saistīti ar 2025. gada lietavu un plūdu izraisītajām sekām, kā arī pēc lauksaimniecības nozarei nodarīto zaudējumu izvērtēšanas, pamatojoties uz Eiropas Parlamenta un Padomes 2021. gada 2. decembra Regulas (ES) 2021/2116, Civilās aizsardzības un katastrofas pārvaldīšanas likuma un likuma “Par ārkārtējo situāciju un izņēmuma stāvokli” normām, lauksaimniecībā visā valsts teritorijā tika izsludināta ārkārtējā situācija no rīkojuma spēkā stāšanās dienas līdz 2025. gada 4. novembrim.
2025. gada ārkārtējo laikapstākļu ietekmē daļai lauksaimnieku samazinājās saražotās produkcijas apjoms vai arī daļa ražas tika pilnībā iznīcināta, vienlaikus pasliktinoties ražas kvalitātei. Šo apstākļu rezultātā lauksaimniekiem ir būtiski samazinājušies lauksaimniecības ražošanas ieņēmumi, kas atsevišķos gadījumos nesasniedz noteikto slieksni, lai lauksaimnieki varētu pretendēt uz marķētās dīzeļdegvielas atbalstu 2026./2027. saimnieciskajam gadam. Līdz ar to pat ekonomiski dzīvotspējīgas saimniecības, kas turpina ražošanu, 2026./2027. saimnieciskajā gadā var saskarties ar finansiālām grūtībām, jo uz noteiktu laiku tiek ierobežota iespēja saņemt atbalstu pēc iespējas lielākā apmērā.

Tādēļ noteikumos Nr. 194 paredzētais grozījums noteiks elastīgāku ieņēmumu kritērija vērtēšanu, lai lauksaimniecības produkcijas ražotājiem 2026./2027. saimnieciskajā gadā nodrošinātu objektīvāku marķētās dīzeļdegvielas apjoma aprēķinu, kas ir atbilstošs lauksaimniecības nozares sezonāli svārstīgajiem ieņēmumiem, uzlabojot finansiālo situāciju lauksaimniecības produkcijas ražotājiem.
Risinājuma apraksts
Lai mazinātu 2025. gada nelabvēlīgo klimatisko apstākļu ietekmi uz lauksaimnieku iespēju saņemt marķēto dīzeļdegvielu tādā apjomā, kas noteikts, ņemot vērā katra lauksaimnieka ieņēmumus un saimniecības faktiskos darbības rādītājus ilgākā periodā, paredzēts, ka Lauku atbalsta dienests, administrējot lauksaimniekiem pieejamās valsts atbalsta programmas, ņem vērā klimatisko apstākļu negatīvo ietekmi un vērtē noteikto prasību izpildi saimniecību līmenī, saglabājot atbalsta pieejamību gadījumos, kad tā ir pamatota ar saimniecību objektīviem datiem un pamatojumiem.
Ņemot vērā ārkārtējo klimatisko apstākļu būtisko ietekmi uz lauksaimniecības nozari un ar to saistīto lauksaimnieku ieņēmumu samazinājumu, noteikumu projekts paredz noteikt elastīgāku minimālo ieņēmumu vērtēšanas periodu, lai 2026./2027. saimnieciskajā gadā nodrošinātu lauksaimniekiem iespēju saņemt marķētās dīzeļdegvielas daudzumu, kas ir  atbilstošs normāliem klimatiskajiem apstākļiem un stabilai tirgus situācijai.
Nozares kritiskās situācijas rezultātā ir sagatavoti noteikumu Nr. 194 grozījumi, lai 2026./2027. saimnieciskajā gadā tiktu vērtēti lauksaimnieka ieņēmumi no lauksaimnieciskās ražošanas pēdējos divos noslēgtajos taksācijas gados. Ar noteikumu projekta grozījumiem tiek precizēts arī nosacījums, ka 2026./2027. saimnieciskajā gadā netiks vērtēts minimālo ieņēmumu kritērijs par tām zemes platībām, ar kurām lauksaimnieks ir paplašinājis savu ražošanu, un jaunajiem lauksaimniekiem, kas uzsākuši lauksaimniecisko ražošanu, kā arī noteikts, ka prasība par ieņēmumiem netiks piemērota tai zemes platībai, kuru lauksaimnieks būs deklarējis papildus pirmajā tās deklarēšanas gadā un nākamajā gadā pēc tā. Arī lauksaimniecības produkcijas ražotājam, kas pirmoreiz piesakās marķētas dīzeļdegvielas saņemšanai, prasība par ieņēmumiem netiks piemērota gadā, kad viņš piesakās pirmoreiz, un nākamajā gadā pēc tā.
Ieņēmumi no lauksaimnieciskās ražošanas tiks vērtēti, pamatojoties uz Valsts ieņēmumu dienestā iesniegto gada ienākuma deklarāciju vai uzņēmuma gada pārskatu par iepriekšējo taksācijas gadu vai par taksācijas gadu pirms iepriekšējā taksācijas gada. Līdz ar to minimālā ieņēmumu kritērija izpildes izvērtēšanā tiks ņemta vērā tā deklarācija vai gada pārskats, kurā norādītie ieņēmumi no lauksaimnieciskās ražošanas ir lielāki. Šāda pieeja novērš situācijas, kurās viens finansiāli neveiksmīgs gads liedz piekļuvi atbalstam pilnā apmērā saimniecībām, kas faktiski turpina lauksaimniecisko darbību un kuru izmaksas ir nemainīgas vai pat pieaugošas.
Tā kā visi pēdējie gadi lauksaimniecības nozarei ir bijuši kritiski, ar būtisku lauksaimnieku ieņēmumu samazinājumu, ar noteikumu projektu paredzēts stiprināt atbalsta sistēmas taisnīgumu un nodrošināt tās atbilstību faktiskajai situācijai lauksaimniecības nozarē, vienlaikus uzlabojot marķētās dīzeļdegvielas administrēšanas sistēmas mērķtiecīgumu un efektivitāti.
Grozījumi noteikumos Nr. 194, papildinot tos ar jaunu 31.8 punktu, ir pamatoti un atbalstāmi, jo tie novērš administratīvu nepilnību, kas tiešā veidā negatīvi ietekmē saimniecību finansiālo stāvokli nozares specifikai raksturīgo ieņēmumu svārstību dēļ.
Problēmas apraksts
Ministru kabineta 2023. gada 18. aprīļa noteikumos Nr. 198 "Tiešo maksājumu piešķiršanas kārtība lauksaimniekiem" (turpmāk – noteikumi Nr. 198) tiek veikti grozījumi (25-TA-2289), tostarp precizēts 1. pielikums “Kultūraugu un zemes izmantošanas veidu kodu saraksts”. 
Līdz ar to patlaban noteikumu Nr. 194 1. pielikuma “Kultūraugu un zemes izmantošanas veidu kodi un atbilstošais marķētas dīzeļdegvielas daudzums par vienu hektāru” redakcija nesaskan ar noteikumu Nr. 198 grozījumu redakciju, kā rezultātā rodas neatbilstība kultūraugu kodu un klasifikācijas sistēmā, kas palielina kļūdu risku lauksaimniekiem, aizpildot vienoto iesniegumu.

Noteikumu Nr. 194 1. pielikuma 9.24. apakšpunktā un piezīmju 8. punktā ir pieļauta tehniska kļūda, ietverot atsauci uz šo noteikumu 2. pielikumu, ar ko būtu saprotama atsauce uz noteikumiem Nr. 194, lai gan šeit domāts noteikumu Nr. 198 2. pielikums "Minimālais dārzeņu kultūraugu skaits uz vienu kvadrātmetru".
Risinājuma apraksts
Lai nodrošinātu normatīvo aktu savstarpējo saskaņotību un precīzu prasību piemērošanu noteikumu Nr. 194 1. pielikums “Kultūraugu un zemes izmantošanas veidu kodi un atbilstošais marķētas dīzeļdegvielas daudzums par vienu hektāru” tiek precizēts, aktualizējot to un papildinot ar jauniem kultūraugu nosaukumiem un kodiem, tādējādi nodrošinot vienotu un konsekventu terminoloģiju ar noteikumu Nr. 198 aktualizēto 1. pielikuma redakciju.
Noteikumu Nr. 194 1. pielikuma 9.24. apakšpunkts un piezīmju 8. punkts ir precizēts, ietverot atsauci uz noteikumu Nr. 198 2. pielikumu.
Grozījumi ir tehniski un administratīvi nepieciešami, tie nepalielina prasības lauksaimniekiem, bet uzlabo sistēmas darbību un precizitāti.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Pozitīvi ietekmēs lauksaimniekus, kuriem, 2025.gada klimatiski nelabvēlīgo apstākļu dēļ, ievērojami samazinājušie ieņēmumi un nākamajā saimnieciskajā gadā ir  ierobežots atbalsts marķētās dīzeļdegvielas saņemšanai.
Juridiskās personas
Jā
Ietekmes apraksts
Pozitīvi ietekmēs lauksaimniekus, kuriem, 2025.gada klimatiski nelabvēlīgo apstākļu dēļ, ievērojami samazinājušie ieņēmumi un nākamajā saimnieciskajā gadā ir  ierobežots atbalsts marķētās dīzeļdegvielas saņemšanai.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Tiesību akta projektam nav ietekmes uz valsts budžetu, tādēļ ka ieņēmumu izvērtēšana par diviem noslēgtajiem taksācijas gadiem nodrošina objektīvāku un vienlīdzīgu atbalsta piemērošanu visiem pretendentiem, nemainot nodokļa atvieglojuma piešķiršanas kārtības pamatprincipus, normatīvajos aktos noteiktos apjomus un limitus, kā arī samazinātās akcīzes nodokļa likmes piemērošanas nosacījumus.
Noteikumu grozījums pats par sevi neparedz papildu fiskālo slogu valsts budžetam, bet ir vērsts uz ieņēmumu svārstību negatīvās ietekmes mazināšanu lauksaimniecības un akvakultūras produkcijas ražotājiem, kas nepieciešama dēļ tā, ka pēdējos gados lauksaimniecības ieņēmumi ir kritušies. Ieņēmumu kritumu ir ietekmējuši gan nelabvēlīgi klimatiskie apstākļi, kā rezultātā ir samazinājies ražas apjoms un tās kvalitāte, gan arī globālā tirgus situācija, kuras rezultātā ir kritušās graudaugu iepirkumu cenas, kas ir aprakstītas anotācijas 1.3.sadaļā.
Administrējot pretendentu iesniegumus dīzeļdegvielas saņemšanai 2026./2027. saimnieciskajam gadam, Lauku atbalsta dienests, vērtējot 2024. vai 2025. gada ieņēmumus, faktiski attiecinās labāko finanšu rādītāju no pēdējiem diviem lauksaimniecībā ļoti nelabvēlīgajiem taksācijas gadiem, tāpēc papildu ietekme uz valsts budžetu neveidojas, jo normālos klimatiskajos apstākļos un stabilā tirgus situācijā ieņēmumi no lauksaimniecības būtu būtiski augstāki nekā faktiskie.
Tiesību akta grozījumi nodrošina atbalsta saņemšanas taisnīgumu un vienlīdzīgu attieksmi pret visiem atbalsta pretendentiem, neveidojot selektivitāti un neietekmē valsts budžeta ieņēmumu vai izdevumu apmēru. Ņemot vērā minēto, noteikumu projekta īstenošana nerada ietekmi uz valsts budžetu, jo ietekme uz budžetu ir rēķināta pamatojoties uz labvēlīgiem klimatiskajiem un tirgus apstākļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Lauku atbalsta dienests, Zemkopības ministrija
Nevalstiskās organizācijas
Biedrība "Lauksaimniecības organizāciju sadarbības padome"
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/b9ad45d3-d831-4cfe-8072-4f72af48abf4
6.3. Sabiedrības līdzdalības rezultāti
Noteikumu projekts tika nosūtīts arī lauksaimniecības konsultatīvajai padomei saskaņošanai, iebildumi un komentāri par noteikumu projektu netika saņemti. 
Lauksaimniecības konsultatīvajā padomē darbojas:
- Lauksaimnieku organizāciju sadarbības padome; 
- Zemnieku saeima;
- Lopkopības saimniecību asociācija;
- Latvijas Bioloģiskās lauksaimniecības asociācija; 
- Latvijas Jauno zemnieku klubs;
- Latvijas Zemnieku federācija;
- Latvijas Pārtikas uzņēmumu federācija; 
- Lauksaimnieku apvienība;
- Latvijas lauksaimniecības kooperatīvu asociācija.
Biedrība "Lauksaimniecības organizāciju sadarbības padome" noteikumu projektu saskaņoja bez iebildumiem.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Lauku atbalsta dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

